
	30.09.2026 nr 1-4/26/64

	
	

	TAPA VALLAVOLIKOGU
	

	OTSUS
	




	Tapa

	

	

	Nõusoleku andmine riigihanke korraldamiseks ja lepingu sõlmimiseks 

	


	[bookmark: _Hlk340340]Aluseks võttes kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2:

1. Anda nõusolek Tapa Vallavalitsusele viia läbi riigihange käidukorraldusteenuse ostmiseks. Hankeleping sõlmitakse perioodiks 01.01.2027-31.12.2029.

1. Otsus jõustub  teatavakstegemisest.

Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsuse teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtule halduskohtumenetluse seadustikus sätestatud korras.

	




	(allkirjastatud digitaalselt)

Maksim Butšenkov
vallavolikogu esimees






	Seletuskiri

	Vastavalt majandus- ja taristuministri 26.06.2015 määrusele nr 74 „Elektripaigaldise käidule ja elektritööle esitatavad nõuded“ tuleb elektripaigaldise ohutu käidu tagamiseks elektripaigaldise eest vastutaval isikul määrata elektripaigaldise kasutamise nõuete täitmist korraldav isik (kasutamise järelevaataja) madalpingepaigaldisele, mille peakaitsme nimivool on üle 100 ampri. 

2023 aasta lõpus viis Tapa Vallavalitsus läbi hanke „Elektripaigaldiste käidukorraldusteenus“. Läbi viidud riigihanke tulemusel sõlmiti leping eduka pakkujaga Osaühing Särts perioodiks 01.01.2024- 31.12.2026. Riigihanke tulemusena kujunes teenuse kuumaksumuseks 924,00 eurot käibemaksuta. Lepingu 36-kuulise perioodi jooksul on käibemaksumäär muutunud 22%-lt 24%-le. Sellest tulenevalt on lepingu kogukulu koos käibemaksuga 40 936,32 eurot.

Hankelepingu eeldatav maksumus eelnõus nimetatud perioodiks on eeldatavalt 50 000 eurot koos käibemaksuga.

Õigusakti rakendamisega kaasnevad kulud kaetakse valla eelarvest ja planeeritakse eelolevate perioodide eelarvetesse vastavalt riigihanke tulemusel pakutud maksumustele.

